BD+ on Blu-ray-levyillä käytettävissä oleva kopiointisuojaustekniikka. Sen erikoisuutena on suojauksen helppo päivitettävyys, jonka myötä jokaiselle elokuvalle voidaan tehdä oma suojaus.
Jos BD+-suojaus murretaan, voidaan levystä painaa uusia kopioita, joissa on käytössä päivitetty versio suojauksesta, jota ei ole vielä kierrerry tai murrettu. Suojausta ei voi päivittää internetin avulla, eikä BD+ pysty hyödyntämään internet-yhteyttä.
BD+:n avulla elokuvastudiot voivat helposti itse vastata kopiointisuojauksistaan.
BD+:n lisäksi Blu-ray-levyillä voi käyttää AACS-suojausta.